**Қазақстан Республикасы Парламенті Мәжілісінің депутаттарына,**

**«Ауыл» партиясы фракциясының мүшелеріне**

*2024 жылғы 13 маусымдағы № ДС-253 хатқа*

**Құрметті депутаттар!**

Азық-түлік қауіпсіздігін қамтамасыз етуге қатысты сауалдарыңызды қарастырып, келесіні хабарлаймын.

***Азық-түлік қауіпсіздігін қамтамасыз етуге қатысты***

Ішкі сауда қағидаларына сәйкес отандық өнімге сауда желілері мен базар сөрелерінде ең көрнекті жерде *(тұтынушының «көз деңгейінде»)* орналастыру бойынша қосымша басымдық беріледі. Сондай-ақ сауда желілері мен базарлардың сөрелерінде кемінде 30 % отандық өнімді орналастыру бойынша норма қолданылады.

Сонымен қатар Сауда және интеграция министрлігіне *(бұдан әрі – СИМ)* жеткізу туралы шарт жасасудан негізсіз бас тарту немесе кемсітушілік сипаттағы шарт жасасу тұрғысынан сауда желілері мен ірі сауда объектілерін тексеруді жүзеге асыру құзыреті берілді. Сауда желілеріне немесе ірі сауда объектілеріне тауарлардың кіруін шектеу бойынша тыйым салу бұзылған жағдайда 100 АЕК мөлшерінде айыппұл түрінде әкімшілік жауапкершілік көзделген.

Сонымен бірге әлеуметтік маңызы бар азық-түлік тауарлары *(бұдан әрі-ӘлМАТ)* бағасының негізсіз өсуіне жол бермеу мақсатында электрондық шот-фактураларды талдау арқылы артық делдалдарды анықтау бойынша жұмыс жүргізілуде.

Бұдан басқа, өңірлік комиссиялар құрылды, олардың мақсаты артық делдалдарды анықтау және жоққа шығару, ӘлМАТ сатқан кезде сауда үстемесі мөлшерін асыра белгіленуін анықтау болып табылады.

Өңірлік комиссиялардың жұмысын жергілікті атқарушы орган *(бұдан әрі – ЖАО)* жүргізеді. Мұндай комиссияларды өз қызметін жергілікті жерлерде жүзеге асыратын облыстар мен қалалар әкімдерінің орынбасарлары басқарады.

***Анықтама:*** *биылғы 4 шілдедегі жағдай бойынша комиссиялар 761 отырыс өткізді, оның шеңберінде артық делдал және сауда үстемесін асырудың 1903 фактісі анықталды.*

*Оның 1617-сі бойынша әкімшілік хаттамалар жасалды, 286-сы бойынша артық делдалдар шеттетілді.*

Өңірлік комиссиялар жұмысының нәтижелеріне сәйкес бүгінгі күні ӘлМАТ бағасының өсуін тежеу бойынша оң нәтиже бар.

Төтенше жағдайлардан (су тасқынынан) зардап шеккен отандық ауыл шаруашылығы тауар өндірушілерін *(бұдан әрі – АШТӨ)* қолдауға қатысты және ауыл шаруашылығы саласындағы залалды айқындау мақсатында ауыл шаруашылығы саласындағы табиғи сипаттағы төтенше жағдай нәтижесінде жеке және заңды тұлғаларға келтірілген залалды өтеу жөніндегі қағидалар бекітілді.

Жоғарыда көрсетілген қағидаларға сәйкес комиссия ЖАО, ішкі істер органдары *(келісім бойынша),* қоғамдық ұйымдар, «Атамекен» ұлттық кәсіпкерлер палатасының өңірлік кәсіпкерлер палатасы және жергілікті қоғамдастық өкілдерінен тұрады.

Ауа-райына байланысты жиналмаған егіннен АШТӨ үшін залалды азайту тетіктерінің бірі ерікті сақтандыру болып табылады. Сақтандыру жағдайы орын алса, сақтандыру компаниялары АШТӨ үшін сақтандыру сыйлықақыларын толығымен төлейтін болады.

Өз кезегінде «Аграрлық несие корпорациясы» АҚ сақтандыру компанияларын ынталандыру үшін сақтандыру сыйлықақыларын субсидиялаудың 80 %-ын жүзеге асыратынын атап өткен жөн. Аталған сақтандыру процесі автоматтандырылған (qalqan.kezekte.kz).

Сонымен қатар халықты сапалы және қауіпсіз азық-түлікпен қамтамасыз ету мәселесі ішкі тұрақтылықты сақтаудың басты міндеті және факторы болып қала береді. Сондықтан Үкімет елдің азық-түлік қауіпсіздігін қамтамасыз ету мақсатында мемлекеттік қолдаудың қажетті шараларын қабылдауда.

Мәселен, мемлекеттік қолдау шараларының арқасында соңғы 5 жылда ауыл шаруашылығының жалпы өнімінің көлемі 1,7 есеге ұлғайып,   
8,7 трлн теңгені *(5,1-ден 8,7 трлн теңгеге дейін)* құрады.

Ауыл шаруашылығы өнімдерінің экспорты да екі есеге артып,   
5,4 млрд АҚШ долларына жетті *(3,3-тен 5,4 млрд АҚШ долларына дейін).* Экспорттың құрылымы белсенді түрде өзгеруде және терең өңделген өнімдерге *(крахмал, биоэтанол, инулин және т.б.)* артықшылық берілуде. Осылайша, қайта өңделген өнім экспорты 2 есеге өсіп, 2,3 млрд АҚШ доллары деңгейіне жетті *(1,1-ден  
2,3 млрд АҚШ долларына дейін).*

***«Азық-түлік қауіпсіздігі туралы» заң жобасына қатысты***

Үкімет Қазақстан Республикасы Парламенті Мәжілісінің депутаттары бастама жасаған «Азық-түлік қауіпсіздігі туралы» Заң жобасына *(бұдан әрі – заң жобасы)* тиісті қорытынды берді және Қазақстан Республикасы Парламентінің Мәжілісіне жіберді *(2024 жылғы 2 мамырдағы № 11-07 / 5660 зп).*


Мәселен, Үкіметтің қорытындысына сәйкес ұсынылған Заң жобасы азық-түлік қауіпсіздігін қамтамасыз ету мәселелерінің барлық тізбесін қамтымағандықтан және қолданыстағы заңнамалық актілерде көзделген жекелеген ережелерді ғана қамтығандығына байланысты Заң жобасына қолдау көрсетілмеді. Бұл ретте Заң жобасының өзінде азық-түлік қауіпсіздігін қамтамасыз ету үшін саланың дамуына елеулі үлес қосатын жаңа «маңызды» нормалар мен ережелер жоқ.

Жалпы азық-түлік қауіпсіздігі мәселесі Үкіметтің бақылауында.

**О. Бектенов**

*орынд.: Д. Мейрманов*

*тел.: 74-53-40*



**Қазақстан Республикасы Парламенті Мәжілісінің депутаттарына,**

**«Ауыл» партиясы фракциясының мүшелеріне**

*2024 жылғы 13 маусымдағы № ДС-253 хатқа*

**Құрметті депутаттар!**

Сіздердің азық-түлік қауіпсіздігін қамтамасыз етуге қатысты сауалдарыңыз бойынша мынаны хабарлаймын.

Қазіргі уақытта бұл мәселе мемлекеттік органдармен келісілген ұстанымды әзірлеу мақсатында егжей-тегжейлі қарастырылуда және қосымша зерделеу қажеттілігі туындауда.

Осыған орай көтерілген мәселелер пысықталғаннан кейін заңнамада белгіленген тәртіппен жолданатын болады.

**С. Жұманғарин**

*✍ : Д. Мейрманов*

*🕾.: 74-53-40*